paragraph_text: Viktor Stepanovič Černomirdin (ruski:  Ви́ктор Степа́нович Черномы́рдин) (Orenburška oblast, 9. travnja 1938. – Moskva, 3. studenog 2010.) ruski političar i poslovni čovjek. Bio je osnivač i prvi predsjednik energetske tvrtke Gazprom, premijer Rusije od 1992. do 1998. godine i vd predsjednik Rusije za jedan dan 1996. godine. Bio ključna figura u ruskoj politici 1990.-tih, sudionik je u ruskoj tranziciji iz planske prema tržišnoj ekonomiji. Od 2001. do 2009., bio je ruski veleposlanik u Ukrajini. Nakon toga je bio savjetnik predsjednika.